ΔΗΛΩΣΗ ΠΡΟΕΔΡΟΥ ΚΕΔΚΕ  ΓΙΑ ΤΟΝ «ΚΑΠΟΔΙΣΤΡΙΑ»

Πριν μια βδομάδα καλέσαμε τον κ. Παυλόπουλο να αποσύρει άμεσα τη διάταξη για την απόσχιση των τεσσάρων κοινοτήτων.

Ο κ. υπουργός όχι μόνο δεν  απέσυρε τη διάταξη, αλλά καλλιεργεί και νέες προσδοκίες με νεφελώδεις προτάσεις, που δεν έχουν καμία υπόσταση.

Όλα όσα συμβαίνουν τις τελευταίες ημέρες αναδεικνύουν ένα τεράστιο πολιτικό ζήτημα.

Η Κυβέρνηση είναι όμηρος προεκλογικών δεσμεύσεων, τις οποίες  φαίνεται πως μοίραζε ανά την Ελλάδα αφειδώς, ανεύθυνα και επιπόλαια.

Μεταξύ της υλοποίησης καταστροφικών δεσμεύσεων και ενός απλού «συγνώμη κάναμε λάθος» επέλεξε να συντηρήσει το θέμα καλλιεργώντας- ακόμη και τώρα - φρούδες ελπίδες, που μας οδηγούν  πολλά χρόνια πίσω.
Δεν έχει τέτοιο δικαίωμα.

Η χώρα έχει ανάγκη ισχυρής Αυτοδιοίκησης για  Αποκέντρωση και Περιφερειακή Ανάπτυξη.

Χρειάζεται λιγότερους και ισχυρούς Δήμους ικανούς να σταθούν όρθιοι στο σύγχρονο ανταγωνιστικό περιβάλλον.

Η κοινωνία επιζητεί πρωτοβουλίες που ενώνουν και όχι ανεύθυνες πράξεις που διχάζουν.

Η εποχή των «Μαυρογιαλούρων» δεν είναι πρόταση για την Ελλάδα του 21ου αιώνα.
Καλούμε την ύστατη ώρα τον κ. Παυλόπουλο:

· Να αποσύρει άμεσα την έωλη Διάταξη

· Να ανοίξει ΑΜΕΣΑ το διάλογο που οδηγεί σε λιγότερους και ισχυρότερους δήμους με εθελούσιες συνενώσεις

· Να υιοθετήσει τις προτάσεις του Ινστιτούτου Τοπικής Αυτοδιοίκησης  και της ΚΕΔΚΕ για τη Συνταγματική Αναθεώρηση,  που ανοίγουν νέους δρόμους για την Ελλάδα.

